**Iznimna postignuća prekogranične energetske suradnje u središnjoj Europi**

**Srednjoeuropske zemlje postigle su značajne rezultate na području prekogranične suradnje u energetici, kako u plinskom sektoru tako i na području električne energije. Ključni razlog ovog napretka je povećanje međusobne infrastrukturne povezanosti i integracija tržišta. Također je postignut značajan napredak u usklađenosti baltičkih država s kontinentalnom europskom mrežom. Štoviše, zbog procesa liberalizacije i pravnog sustava, prekogranična trgovina u regiji dinamično raste. Ovo su bili glavni zaključci 3. Srednjoeuropskog dana energije, konferencije održane 5. studenog u Bruxellesu.**

Potpredsjednik Europske komisije zadužen za Energetsku uniju g. Maroš Šefčovič istaknuo je da je sada jasnije nego ikada da je jedinstveno dobro integrirano energetsko tržište preduvjet za Europu kao i za izgradnju ekonomije s niskom razinom CO2. To je preduvjet za suočavanje s izazovima 21. stoljeća; posebice klimatskim promjenama, onečišćenjima i modernizacijom cjelokupnog gospodarstva. Niti jedna država EU ne može sama rješavati bilo koji od ovih izazova; niti na Zapadu, niti na Istoku. Regionalna suradnja je potreba.

S obzirom na to da su srednjoeuropske države već stekle snažnu razinu međusobne povezanosti i integracije, predsjednik Upravnog odbora CEEP-a g. Leszek Jesień naglasio je važnost suradnje u elektroenergetskom sektoru, što je pokazano primjerom Regionalnih Sigurnosnih Koordinacija (RSC) , "Regionalna suradnja treba ići načelom odozdo prema gore. S tim u vezi, EU tome daje podršku te je koordinacija je jedan je od ključnih čimbenika koji to olakšavaju. Fleksibilnost, međutim, ostaje ključna značajka koja omogućuje poboljšanje suradnje. S druge strane, administrativno nametnute obveze i mjere ne bi jamčile željene ishode. "

Dnevni red regionalne suradnje u Srednjoj Europi postaje sve ambiciozniji. U početku je fokus uglavnom bio na međusobnom povezivanju plinske infrastrukture kako bi se osigurala sigurnost opskrbe. Trenutno, a i sve više, njegov je cilj pravilno upravljanje tokovima električne energije, razvoj pametnih rješenja i inovacija koji podupiru troškovno učinkovit prijenos energije u regiji ", naglasio je g. Jerzy Buzek, član Europskog parlamenta i predsjednik Odbora za ITRE.

Članovi CEEP-a i ostali sudionici iz EU-11 koji su sudjelovali na konferenciji na visokoj razini raspravljali su o različitim aspektima i opsegu suradnje. Rasprave su bile usredotočene na primjereno upravljanje tokovima, potrebu za točnim institucionalnim okvirom, na određivanje područja za ponude i bolju koordinaciju prekogranične trgovine. Sudionici su načelno dogovorili da su najučinkovitija rješenja problema vezanih uz prijenos i opskrbu moguća uglavnom na regionalnoj razini.

"Regionalna suradnja ključni je element europske energetske politike i nezaobilazan korak ka uspostavi uistinu europskog unutarnjeg tržišta energije. Zahvaljujući regionalnoj suradnji, povezivanju europskih instalacija srednjeeuropske zemlje unaprjeđuju svoju razinu međusobne povezanosti kao i funkcionalne otpornosti na pojedinim tržištima. Intenzivni i sveobuhvatni projekti i inicijative u regiji nisu samo od koristi za srednjoeuropske zemlje, već svojim djelovanjem imaju utjecaj na cijelo Europsko energetsko tržište ", komentirao je g. Dominique Ristori, generalni direktor Opće uprave za energetiku.

Srednjoeuropski dan energije pokazao je potrebu za raspravom o problemima i izazovima vezanim za regiju. Tijekom konferencije, govornici su bili usredotočeni na tekuće i buduće projekte koji povezuju tržišta i čine regiju ekonomski otpornijom. "Međutim, moramo se sjetiti da do sada nisu završeni svi projekti. I dalje postoji potreba za financijskom potporom EU-a u obliku CEF-a i drugih mehanizama financiranja razvoja nove infrastrukture. Tako će u sljedećoj financijskoj perspektivi EU-a biti osigurana dovoljna sredstva za tu svrhu ", zaključio je Maciej Jakubik, izvršni direktor CEEP-a.

Srednjoeuropski dan energije 2018. godine organizirali su srednjeeuropski energetski partneri u suradnji s Europskom komisijom (DG Energy), uz potporu Međunarodnog fonda Višegrad i u znaku slovačkog predsjedavanja Višegradskom skupine, 5. studenog u Bruxellesu. Ovo treće izdanje konferencije pripremljeno je u suradnji s partnerima iz Češke Republike (Sveučilište Masaryk), Mađarske (REKK), Litve (Tehničko sveučilište u Kaunasu), Poljske (Sobieski institut), Rumunjske (Rumunjski centar za energetiku), Slovačke (Slovačka udruga za vanjsku politiku), Bugarske (Centar za učenje demokracije) i Hrvatske (Institut za razvoj i međunarodne odnose).

|  |
| --- |
| Srednjoeuropski energetski partneri (CEEP) predstavljaju interese energetskih i tvrtki vezanih za energetiku iz srednje Europe kako bi promovirali uravnoteženi prijenos energije u skladu s načelima tehnološke neutralnosti, unaprijedili regionalnu suradnju i ojačali energetsku sigurnost regije u okviru energetske i klimatske politike EU-a. |
| Više informacija je dostupno  [@CEEP\_energy](https://twitter.com/CEEP_energy)  #CEDEnergy https://www.ceep.be/cede-2018/ |